CELEX: C2005/217/107
Language: lv
Date: 2005-09-03 00:00:00
Title: Lieta T-251/05: Prasība pret Eiropas Kopienu Komisiju, ko Mediocurso — Estabelecimento de Ensino Particular S. A. iesniedza 2005. gada 1. jūlijā

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 217/51
            
         Prasība pret Eiropas Kopienu Komisiju, ko Mediocurso — Estabelecimento de Ensino Particular S. A. iesniedza 2005. gada 1. jūlijā
   (Lieta T-251/05)
   (2005/C 217/107)
   tiesvedības valoda — portugāļu
   Eiropas Kopienu Pirmās instances tiesā 2005. gada 1. jūlijā izskatīšanai ir iesniegta prasība pret Eiropas Kopienu Komisiju, ko cēla Mediocurso — Estabelecimento de Ensino Particular S. A., reģistrēta Lisabonā (Portugāle), kuru pārstāv K. Butelju Monišs [C. Botelho Moniz] un E. Maija Kadeti [E. Maia Cadete], advokāti.
   Prasītājas prasījumi Pirmās instances tiesai ir šādi:
   
               1)
            
            
               atcelt Eiropas Kopienu Komisijas 2005. gada 14. aprīļa Lēmumu C(2005)1236 “par Eiropas Sociāla Fonda atbalsta samazinājumu Mediocurso — Estabelecimento de Ensino Particular Lda saskaņā ar Komisijas 1989. gada 22. marta Lēmumu C(98) 0570”;
            
         
               2)
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Būtisku procesuālu noteikumu pārkāpums, jo Komisijas lēmuma pieņemšanas procedūra neatbilst formālajām prasībām un apstrīdētajam lēmumam nav sniegts pietiekams pamatojums;
   tiesiskās drošības un tiesiskās paļāvības principu pārkāpums, jo apstrīdētais lēmums, pretēji prasītājas interesēm, neatbilst agrākam tiesību aktam, kas apstiprina faktisko un grāmatvedības datu pareizību dokumentos, ko prasītāja iesniegusi kopā ar pieteikumu par atlikušās summas samaksu;
   acīmredzama kļūda attiecībā uz Mediocurso izdevumu dokumentāro pierādījumu novērtējumu;
   samērīguma principa pārkāpums attiecībā uz tiesisko un faktisko pamatojumu saistībā ar atbalsta samazinājumu, kas ir apstrīdētā lēmuma priekšmets.